У дарогу! Амаль дзве тысячы кіламетраў па жывапісных дарогах Беларусі, Літвы, Польшчы, Чэхіі, Аўстрыі, Італіі — і мы ў Венецыі, нашым першым пункце назначэння. Гэты рамантычны, не падобны ні на адзін у свеце горад сустрэў цёплым сонцам і пакінуў такія ж успаміны. Бірузовае Адрыятычнае мора, гандолы і гандальеры, бясконцыя каналы і масты, стракатыя маскі, вузенькія вулачкі, і, канечне, шыкоўныя славутасці архітэктуры на “чале” з саборам святога Марка — іх з памяці час не сатрэ ніколі.